INFORMACIJA APIE NEMOKAMĄ MAITINIMĄ PRIEŠMOKYKLINUKAMS

**Nuo 2020 m. sausio 1 d.** mokiniams, kurie mokosi pagal priešmokyklinio ugdymo programą bendrojo ugdymo mokyklose, kuriose maitinimas organizuojamas taikant savitarnos (pilno ar dalinio švediško stalo) principą, bus skiriami nemokami pietūs (nevertinant pajamų).

**Nuo 2020 m. rugsėjo 1 d.** nemokami pietūs visose mokyklose bus skiriami mokiniams, kurie mokosi pagal priešmokyklinio ugdymo programą (priešmokyklinukams) ir pagal pradinio ugdymo programą pirmoje klasėje (pirmokams).

Teisę į nemokamus pietus turės ir globojami vaikai, kurie mokosi pagal priešmokyklinio ugdymo programą ar pradinio ugdymo programą pirmoje klasėje.

Nemokamas maitinimas nuo sausio 1 d. dalinės savitarnos principu bus organizuojamas 7 Anykščių rajono bendrojo ugdymo mokyklose, kuriose vaikai ugdomi pagal priešmokyklinio ugdymo programą: Anykščių Antano Baranausko pagrindinėje mokykloje, Anykščių r. Debeikių pagrindinėje mokykloje, Anykščių r. Kavarsko pagrindinėje mokykloje-daugiafunkciame centre, Anykščių r. Svėdasų Juozo Tumo-Vaižganto gimnazijoje, Anykščių r. Traupio pagrindinėje mokykloje, Anykščių r. Troškūnų Kazio Inčiūros gimnazijoje, Anykščių r. Viešintų pagrindinėje mokykloje-daugiafunkciame centre.

Atkreipiame dėmesį, kad dėl nemokamų pietų (nevertinant pajamų) vienas iš vaiko tėvų (globėjų) gali kreiptis į mokyklos, kurioje mokosi vaikas, administraciją arba į Anykščių rajono savivaldybės administracijos Socialinės paramos skyrių (J. Jablonskio g. 32, Anykščiai), ar skyriaus socialinio darbo organizatorių seniūnijoje. Prašymus galima pateikti ir elektroniniu būdu prisijungus prie Socialinės paramos šeimai informacinės sistemos adresu [www.spis.lt](http://www.spis.lt).

Nuo 2020 m. sausio 1 d. pateikiant prašymą dėl nemokamų pietų mokyklose priešmokyklinukams, o nuo 2020 m. rugsėjo 1 d. priešmokyklinukams ir pirmokams, dokumentų apie šeimos gaunamas pajamas pateikti nereikės.